

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par zemes ierīcības projekta apstiprināšanu īpašumā “Vanadziņi”, Garkalnē**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību "Ģeodēzija S" (reģistrācijas Nr.40103360710, juridiskā adrese: Meža iela 17, Salaspils, Salaspils nov., Latvija, LV-2121; e-pasts: info.geodezija@inbox.lv) 14.11.2023. iesniegumu (reģistrēts 14.11.2023. Nr. ĀNP/1-11-1/23/6224) ar lūgumu apstiprināt zemes ierīcības projektu nekustamā īpašuma "Vanadziņi", ar kadastra Nr. 8044 012 0255 sastāvā esošās zemes vienības "Vanadziņi", Garkalnē, Ādažu pag., Ādažu nov., ar kadastra apzīmējumu 8044 012 0501 sadalei un piešķirt adreses un lietošanas mērķus projektētajām zemes vienībām.

Dome 23.08.2023. pieņēma lēmumu Nr.324 ”Par zemes ierīcības projekta uzsākšanu īpašumam “Vanadziņi”, Garkalnē””, ar kuru tika atļauts izstrādāt zemes ierīcības projektu nekustamā īpašuma “Vanadziņi” zemes vienībai ar kadastra apzīmējumu 8044 012 0501, ar mērķi pamatot zemes vienības sadalīšanu.

Izvērtējot iesniegumu un ar to saistītos apstākļus, konstatēts, ka nav nepieciešama zemes ierīcības projekta pilnveidošana vai noraidīšana.

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
2. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
3. Zemes ierīcības likuma 19.pantu, kas noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punktu, kas noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
5. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punktu, kas noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
6. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**;**
7. **Ministru kabineta 29.06.2021. noteikumu Nr.455 „Adresācijas noteikumi” 9.punktu, kas noteic, ka** pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām**;**
8. Ministru kabineta 29.06.2021. noteikumu Nr.455 “Adresācijas noteikumi” 58.punktu, kas noteic, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā;
9. Valsts valodas centra 05.12.2023. atzinumu Nr.1-16.1/848 „ Par oficiālo vietvārdu piešķiršanu un adrešu noteikšanu”;
10. **Ādažu novada pašvaldības domes 23.08.2023. lēmumu Nr.324 ”Par zemes ierīcības projekta uzsākšanu īpašumam “Vanadziņi”, Garkalnē”,**

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Saivas Sokolovas (sert. Nr. AA0018) izstrādāto zemes ierīcības projektu nekustamā īpašuma “Vanadziņi”, zemes vienībai "Vanadziņi", Garkalnē, Ādažu pagastā, Ādažu novadā ar kadastra apzīmējumu 8044 012 0501 un piekrist zemes vienības sadalīšanai.
2. Saglabāt projektētajai zemes vienībai Nr.1 (kadastra apzīmējums 8044 012 0644) 0,7976 ha kopplatībā adresi “Vanadziņi”, Garkalne, Ādažu novads, LV-2164.
3. Piešķirt projektētajai zemes vienībai Nr.2 (kadastra apzīmējums 8044 012 0643) 0,2691 ha kopplatībā adresi “Jaunvanadziņi”, Garkalne, Ādažu novads, LV-2164.
4. Piešķirt projektētajai zemes vienībai Nr.3 (kadastra apzīmējums 8044 012 0642) 0,2773 ha kopplatībā adresi “Vecvanadziņi”, Garkalne, Ādažu novads, LV-2164.
5. Noteikt projektētajai zemes vienībai Nr.1 (kadastra apzīmējums 8044 012 0644) 0,7976 ha kopplatībā dalīto nekustamā īpašuma lietošanas mērķi platībai 0,7976 ha - Zeme, uz kuras galvenā saimnieciskā darbība ir lauksaimniecība (NĪLM kods 0101) un platībai 0.0500 ha - Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (NĪLM kods 0201).
6. Noteikt projektētajai zemes vienībai Nr.2 (kadastra apzīmējums 8044 012 0643) 0,2691 ha kopplatībā nekustamā īpašuma lietošanas mērķi - Neapgūta individuālo dzīvojamo māju apbūve (kods 0600).
7. Noteikt projektētajai zemes vienībai Nr.3 (kadastra apzīmējums 8044 012 0642) 0,2773 ha kopplatībā nekustamā īpašuma lietošanas mērķi - Neapgūta individuālo dzīvojamo māju apbūve (kods 0600).
8. Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
9. Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
10. Par lēmuma izpildes kontroli atbild pašvaldības izpilddirektora vietniece.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Zemes ierīcības projekts.
2. Valsts Valodas centra atzinums.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

Īpašn.:@

NĪN:@

AN: @

IDV:@

M.Cinis, 26247571